CELEX: C2004/228/26
Language: da
Date: 2004-09-11 00:00:00
Title: Domstolens dom (Første Afdeling) af 15. juli 2004 i sag C-242/03, Ministre des Finances mod Jean-Claude Weidert og Élisabeth Paulus (anmodning om præjudiciel afgørelse fra Cour administrative) (Frie kapitalbevægelser — indkomstskat — særligt nedslag for beløb til erhvervelse af aktier eller anparter i selskaber med hjemsted i den pågældende medlemsstat — kun nedslag ved erhvervelse af aktier eller anparter i selskaber med hjemsted i den pågældende medlemsstat)

11.9.2004   
            
            
               DA
            
            
               Den Europæiske Unions Tidende
            
            
               C 228/14
            
         
      DOMSTOLENS DOM
   
   (Første Afdeling)
   af 15. juli 2004
   i sag C-242/03, Ministre des Finances mod Jean-Claude Weidert og Élisabeth Paulus (anmodning om præjudiciel afgørelse fra Cour administrative) (1)
   
   (Frie kapitalbevægelser - indkomstskat - særligt nedslag for beløb til erhvervelse af aktier eller anparter i selskaber med hjemsted i den pågældende medlemsstat - kun nedslag ved erhvervelse af aktier eller anparter i selskaber med hjemsted i den pågældende medlemsstat)
   (2004/C 228/26)
   Processprog: fransk
   I sag C-242/03, angående en anmodning, som Cour administrative (Luxembourg) i medfør af artikel 234 EF har indgivet til Domstolen for i den for nævnte ret verserende sag, Ministre des Finances mod Jean-Claude Weidert og Élisabeth Paulus, at opnå en præjudiciel afgørelse vedrørende fortolkningen af artikel 56, stk. 1, EF og artikel 58, stk. 1, litra a), EF, har Domstolen (Første Afdeling), sammensat af afdelingsformanden, P. Jann (refererende dommer), og dommerne A. Rosas og R. Silva de Lapuerta; generaladvokat: J. Kokott; justitssekretær: R. Grass, den 15. juli 2004 afsagt dom, hvis konklusion lyder således:
   Artikel 56, stk. 1, EF og artikel 58, stk. 1, litra a), EF er til hinder for en lovbestemmelse i en medlemsstat, som udelukker et nedslag i fysiske personers skattepligtige indkomst for erhvervelse af aktier eller anparter, der repræsenterer kontante indskud i kapitalselskaber med hjemsted i andre medlemsstater.
   
      (1)  EFT C 184 af 2.8.2003.